Ըստ Ներսէս Շնորհալիի վկայութեան՝ դեռ ԺԲ. դարուն Սամոստաբնակ հայերը մասնաւոր պաշտօն կը կատարէին Արեգակին, ու ինքզինքնին Արեւորդիք կ՚անուանէին, որոնց դէմ գրեց Շնորհալին։ Արեւորդիները կը պաշտէին Արեւը, Լուսինը, աստղերը։ Հաւանաբար այժմու եզիտիներն ալ, կամ՝ անոնց մէկ մասը ցեղով հայեր են, մնացած իրենց հին հաւատալիքներուն մէջ, որդեգրելով քրիստոնէութեան ինչ—ինչ սովորութիւնները։